Pigmea ermitkolibro

La Pigmea ermitkolibro (Phaethornis idaliae) estas malgranda specio de kolibroj en la familio Trokiledoj. Ĝi estas endemia de Brazilo.

Taksonomio kaj sistematiko
La Pigmea ermitkolibro estis iam konsiderita samspecia kun la Nana ermitkolibro (P. longuemareus) kaj nun estas traktata kun ĝi kiel superspecio. Ĝi estas monotipa.

Aspekto
La Pigmea ermitkolibro estas unu el la plej malgrandaj birdoj de la mondo. Ĝi longas 8,4 ĝis 9,2 cm kaj pezas 1,8 ĝis 2,7 g. La masklo havas irizajn malhelverdajn suprajn partojn kaj malhelbrunan gorĝon. La subaj partoj de la femalo estas ruĝecoranĝaj. Ambaŭ seksoj havas nigran "maskon" kaj palan superokulon kaj vangan strion.

Distribuo kaj habitato
La Pigmea ermitkolibro troviĝas en sudorienta Brazilo de proksimume Bahio sude ĝis la ŝtato Rio-de-Ĵanejrio. Ĝi loĝas en la subvegetaĵaro de primara aŭ iomete ĝenita arbaro inkluzive de iliaj randoj, kaj ankaŭ en matura sekundara arbaro kaj arbarkovritaj insuloj. Ĝi estis registrita en eŭkalipto-plantejoj proksime de sia preferata vivejo. Laŭ alteco ĝi varias de marnivelo ĝis 500 m.

Kutimaro
Movoj
Oni supozas, ke la Pigmea ermitkolibro estas sidlokema (nemigranta).

Manĝado
La Pigmea ermitkolibro estas "kapto-linia" manĝanto kiel aliaj ermitkolibroj, vizitante cirkviton de florplantoj por nektaro. Ĝi ankaŭ konsumas malgrandajn artikulojn.

Reproduktado
La reprodukta sezono de la Pigmea ermitkolibro daŭras de oktobro ĝis februaro. Maskloj memmontriĝas al inoj ĉe masklarejoj. Ĝia nesto estas malferma taso pendanta de la malsupra flanko de pendanta folio. La ovodemetado de du ovoj estas kovata nur de la ino.

Voĉo
La kanto de la Pigmea ermitkolibro estas "altatona noto ripetata 3-4 fojojn, sekvata de akcelita descenda trilado" kantata de malalta ripozejo.

Statuso
La IUCN taksis la Pigmean ermitkolibron kiel Malplej Zorgigan, kvankam ĝia populacio estas nekonata kaj supozeble malpliiĝas. Ĝi havas tre limigitan arealon en la Atlantika Arbaro, vivejo kiu preskaŭ tute senarbariĝis. Ĝi ja troviĝas en kelkaj protektitaj areoj.

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America. Christopher Helm, London.  (vol. 1),  (vol. 2).

 Hinkelmann, C. (1999). Little Hermit (Phaethornis longuemareus). pp. 545–546 in: del Hoyo, J., Elliott, A. & Sargatal, J. eds (1999). Handbook of the Birds of the World. Vol. 5. Barn-owls to Hummingbirds. Lynx Edicions, Barcelona. .

Eksteraj ligiloj

Kategorio:Apodoformaj
Kategorio:Birdoj de Ameriko
Kategorio:Birdoj de Brazilo